pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-‘พัชรวาท’ ส่งเสริม นักเรียน นักศึกษา ช่วยปฏิบัติงานอุทยานแห่งชาติ สนับสนุนการใช้เวลาว่างให้เกิดประโยชน์ ควบคู่การปลูกฝังอนุรักษ์ทรัพยากรธรรมชาติและสิ่งแวดล้อม
วันพุธที่ 6 มีนาคม 2567
‘พัชรวาท’ ส่งเสริม นักเรียน นักศึกษา ช่วยปฏิบัติงานอุทยานแห่งชาติ สนับสนุนการใช้เวลาว่างให้เกิดประโยชน์ ควบคู่การปลูกฝังอนุรักษ์ทรัพยากรธรรมชาติและสิ่งแวดล้อม
‘พัชรวาท’ ส่งเสริม นักเรียน นักศึกษา ช่วยปฏิบัติงานอุทยานแห่งชาติ สนับสนุนการใช้เวลาว่างให้เกิดประโยชน์ ควบคู่การปลูกฝังอนุรักษ์ทรัพยากรธรรมชาติและสิ่งแวดล้อม
‘พัชรวาท’ ส่งเสริม นักเรียน นักศึกษา ช่วยปฏิบัติงานอุทยานแห่งชาติ สนับสนุนการใช้เวลาว่างให้เกิดประโยชน์ ควบคู่การปลูกฝังอนุรักษ์ทรัพยากรธรรมชาติและสิ่งแวดล้อม
วันที่ 6 มีนาคม 2567 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการแถลงข่าว “การดําเนินโครงการนักเรียน นักศึกษา ช่วยปฏิบัติงานอุทยานแห่งชาติ ประจําปีงบประมาณ พ.ศ. 2567” Learn-Do-Share พร้อมเป็นสักขีพยานในการรับมอบเงินทุนจากกลุ่ม Below the Tides ที่ระดมทุนช่วยเหลือเต่าทะเลผ่านแพลตฟอร์มเทใจดอทคอม ให้กับกรมทรัพยากรทางทะเลและชายฝั่ง จํานวน 600,000 บาท ณ ห้องแถลงข่าว ชั้น 1 กระทรวงทรัพยากรธรรมชาติและสิ่งแวดล้อมสิ่งแวดล้อม โดยมี ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ นายนพดล พลเสน เลขานุการ รมว.ทส. นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช นายปิ่นสักก์ สุรัสวดี อธิบดีกรมทรัพยากรทางทะเลและชายฝั่ง นายเถลิงศักดิ์ เพ็ชรสุวรรณ รองปลัดกระทรวงฯ โฆษกประจํากระทรวงฯ ศ.ดร.พิสุทธิ์ เพียรมนกุล รองคณบดีคณะวิศวกรรมศาสตร์ จุฬาลงกรณ์มหาวิทยาลัย ตลอดจนคณะผู้บริหาร ทส. และสื่อมวลชน เข้าร่วมงาน โดยในช่วงท้ายของการแถลงข่าว พล.ต.อ.พัชรวาท ยังได้มอบหนังสือเดินทางท่องเที่ยวอุทยานแห่งชาติ (Passport to Thailand National parks) ให้แก่สื่อมวลชนและผู้เข้าร่วมงาน เพื่อเป็นการส่งเสริมการท่องเที่ยวอุทยานแห่งชาติอีกด้วย
พล.ต.อ.พัชรวาท กล่าวถึงความสําคัญของการส่งเสริมให้นักเรียน นักศึกษา ช่วยปฏิบัติงานอุทยานแห่งชาติว่า สอดคล้องตามนโยบายของรัฐบาลที่ให้ความสําคัญทางด้านการศึกษา ส่งเสริมการสร้างสังคมแห่งการเรียนรู้ตลอดชีวิต รวมถึงเสริมสร้างศักยภาพของเยาวชน ให้เกิดจิตสํานึกในการรักสิ่งแวดล้อม ดูแลรักษาทรัพยากรและสิ่งแวดล้อมของประเทศ ซึ่งเป็นปัจจัยที่สําคัญในการพัฒนาประเทศ กิจกรรมภายใต้โครงการนี้จะเป็นการเปิดโอกาสให้เยาวชนที่กําลังศึกษาได้อยู่ใกล้ชิดกับธรรมชาติ เกิดความรู้สึกซาบซึ้ง และเห็นถึงคุณค่าความสําคัญของป่าอนุรักษ์ ผ่านการปฏิบัติงานในพื้นที่ที่หลากหลายตามความเหมาะสม สําหรับในปี พ.ศ. 2567 นี้ กระทรวงทรัพยากรธรรมชาติและสิ่งแวดล้อม ทํางานร่วมกับคณะวิศวกรรมศาสตร์ จุฬาลงกรณ์มหาวิทยาลัย เพื่อให้เยาวชนได้เรียนรู้ ลงมือปฏิบัติ และถ่ายทอดเรื่องราวเกี่ยวกับคาร์บอนฟุตพริ้นท์ และการลดภาวะโลกเดือด ผ่านกิจกรรมพิเศษ เลิร์น-ดู-แชร์ (Learn-Do-Share) ที่ให้ความสําคัญกับการนําความรู้ด้านสิ่งแวดล้อมไปใช้ในชีวิตประจําวัน และเป็นสื่อกลางเผยแพร่เรื่องราวไปสู่สังคมโดยรอบต่อไป
รัฐบาลไทย-ข่าวทำเนียบรัฐบาล-​“รองนายกฯสมศักดิ์” พาคณะ ป.ย.ป. รับฟังความเห็นผู้เลี้ยงวัวชน จ.ตรัง เพื่อเดินหน้าร่างกฎหมายส่งเสริมกีฬาสัตว์พื้นเมือง ชี้ ช่วยกระตุ้นการท่องเที่ยว-เศรษฐกิจ ขอทุกฝ่ายช่วยสนับสนุน
วันพุธที่ 6 มีนาคม 2567
06/03/2567
​“รองนายกฯสมศักดิ์” พาคณะ ป.ย.ป. รับฟังความเห็นผู้เลี้ยงวัวชน จ.ตรัง เพื่อเดินหน้าร่างกฎหมายส่งเสริมกีฬาสัตว์พื้นเมือง ชี้ ช่วยกระตุ้นการท่องเที่ยว-เศรษฐกิจ ขอทุกฝ่ายช่วยสนับสนุน
​“รองนายกฯสมศักดิ์” พาคณะ ป.ย.ป. รับฟังความเห็นผู้เลี้ยงวัวชน จ.ตรัง เพื่อเดินหน้าร่างกฎหมายส่งเสริมกีฬาสัตว์พื้นเมือง ชี้ ช่วยกระตุ้นการท่องเที่ยว-เศรษฐกิจ ขอทุกฝ่ายช่วยสนับสนุน
วันที่ 6 มีนาคม 2567 นายสมศักดิ์ เทพสุทิน รองนายกรัฐมนตรี ได้ลงพื้นที่ศึกษาและรับฟังความเห็นจากผู้ประกอบการสนามวัวชน โดยมี นางชุติมา หาญเผชิญ ผู้อํานวยการสํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) นายสัตวแพทย์สรวิศ ธานีโต อดีตอธิบดีกรมปศุสัตว์ นายชนนพัฒฐ์ นาคสั้ว สส.สงขลา พรรคพลังประชารัฐ และหน่วยงานที่เกี่ยวข้อง เข้าร่วม ที่จังหวัดตรัง
โดยนายสมศักดิ์ กล่าวว่า การลงพื้นที่รับฟังความคิดเห็นประชาชนในวันนี้ เพื่อให้คณะ ป.ย.ป. ในฐานะผู้ร่างกฎหมายว่าด้วยการส่งเสริมกีฬาสัตว์พื้นเมืองและสัตว์แข่งขัน ได้มาศึกษาและเห็นภาพจริง เพื่อจะได้ร่างกฎหมายได้เหมาะสม ซึ่งร่างกฎหมายฉบับนี้ จะช่วยส่งเสริม 1. คุ้มครอง และพัฒนาสัตว์พื้นเมืองและสัตว์แข่งขันให้ครอบคลุมประเด็นสวัสดิภาพสัตว์ 2.ยกระดับการแข่งขันให้มีมาตรฐาน 3.เพิ่มการจัดเก็บรายได้ มาตรการควบคุมให้มีมาตรฐาน ประสิทธิภาพ และความสามารถให้มีการพนันการแข่งขัน และ 4.ป้องกันและการควบคุม การสร้างภูมิคุ้มกัน ให้กับประชาชนและสังคม
“กฎหมายฉบับนี้ จะช่วยส่งเสริมการท่องเที่ยว เพราะนักท่องเที่ยวทั้งชาวไทย และต่างประเทศ จะใช้เวลาดูการแข่งขันทั้งวัน ซึ่งก็จะทําให้นักท่องเที่ยวใช้จ่ายเพิ่มขึ้น ทั้งค่าที่พัก ค่าอาหาร หรือ ค่าบริการอื่นๆ ทําให้เกิดการกระตุ้นเศรษฐกิจในพื้นที่ รวมถึงการแข่งขันชนโค บริเวณโดยรอบก็จะมีการขายอาหาร สินค้า ทําให้เศรษฐกิจในชุมชนคึกคัก ดังนั้น การที่ ป.ย.ป.กําลังร่างกฎหมายฉบับนี้ จึงมีความสําคัญเป็นอย่างมาก ที่จะช่วยทําให้ภาครัฐ มีรายได้เพิ่มมากขึ้น” รองนายกรัฐมนตรี กล่าว
นายสมศักดิ์ กล่าวอีกว่า การนํา ป.ย.ป.มารับฟังความเห็นในพื้นที่ ทําให้มีความเข้าใจวิถีชีวิตของพี่น้องประชาชนมากขึ้น เพราะได้รับฟังความคิดเห็นของพี่น้องประชาชนโดยตรง ซึ่งจากนี้ ตนขอให้ทุกภาคส่วน รวมถึง สส.ช่วยกันผลักดันส่งเสริมร่างกฎหมายฉบับนี้ด้วย
รัฐบาลไทย-ข่าวทำเนียบรัฐบาล-ปลัดฯณัฐพล และเลขาฯไพลิน ร่วมงานเปิดตัวโรงงานเดลต้าแห่งที่ 8 และศูนย์วิจัยและพัฒนาแห่งใหม่ (R&D Center)
วันเสาร์ที่ 23 มีนาคม 2567
23/03/2567
ปลัดฯณัฐพล และเลขาฯไพลิน ร่วมงานเปิดตัวโรงงานเดลต้าแห่งที่ 8 และศูนย์วิจัยและพัฒนาแห่งใหม่ (R&D Center)
ปลัดฯณัฐพล และเลขาฯไพลิน ร่วมงานเปิดตัวโรงงานเดลต้าแห่งที่ 8 และศูนย์วิจัยและพัฒนาแห่งใหม่ (R&D Center)
วันที่ 22 มีนาคม 2567 นายณัฐพล รังสิตพล ปลัดกระทรวงอุตสาหกรรม และนางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เข้าร่วมเป็นเกียรติในงาน เปิดตัวโรงงานเดลต้าแห่งที่ 8 และศูนย์วิจัยและพัฒนาแห่งใหม่ (R&D Center) ของบริษัทเดลต้า อีเลคโทรนิคส์ (ประเทศไทย) จํากัด (มหาชน) โดยมีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานและกล่าวปาฐกถา และมี นายวิคเตอร์ เจิ้ง ประธานเจ้าหน้าที่บริหารบริษัทเดลต้า อีเลคโทรนิคส์ ให้การต้อนรับ ณ นิคมอุตสากรรมบางปู (เหนือ) จังหวัดสมุทรปราการ
นายกรัฐมนตรีกล่าวยินดีและชื่นชมความสําเร็จของนวัตกรรมและความก้าวหน้าของบริษัทฯ ซึ่งถือเป็นหนึ่งในผู้ผลิตชิ้นส่วนอิเล็กทรอนิกส์รายใหญ่ที่สุดในประเทศไทย โดยโรงงานที่เปิดในวันนี้เป็นผลจากการขยายกําลังการผลิต โดยเฉพาะในภาคยานยนต์ไฟฟ้าและชิ้นส่วนอิเล็กทรอนิกส์เพื่อรองรับความต้องการยานยนต์ไฟฟ้าที่เพิ่มขึ้น สอดคล้องกับนโยบายของรัฐบาลที่จะเสริมสร้างและรักษาระบบนิเวศยานยนต์ไฟฟ้าของประเทศไทย ตลอดจนวิสัยทัศน์ IGINTE THAILAND ที่มุ่งขับเคลื่อน 2 อุตสาหกรรมเชิงกลยุทธ์ ได้แก่ “ศูนย์กลางผลิตยานยนต์แห่งอนาคต (Future Mobility Hub)” และ “ศูนย์กลางเศรษฐกิจดิจิตอล (Digital Economy Hub)” รวมทั้งบริษัทฯ ยังมีความร่วมมือกับภาครัฐผ่านโครงการพัฒนาทุนมนุษย์ในอุตสาหกรรมอิเล็กทรอนิกส์ ซึ่งจะช่วยสร้างงานที่มีมูลค่าสูงและโอกาสทางธุรกิจให้กับประเทศ
บริษัทเดลต้า อีเลคโทรนิคส์ (ประเทศไทย) จํากัด เป็นผู้ผลิตและจําหน่ายผลิตภัณฑ์ด้านการจัดการระบบพลังงาน กําลังไฟฟ้า ชิ้นส่วนอิเล็กทรอนิกส์ ระบบโทรคมนาคม ระบบอุตสาหกรรมอัตโนมัติ รวมถึงเครื่องชาร์จยานยนต์ไฟฟ้า ซึ่งมีโรงงานการผลิตในไทย อินเดีย และสโลวาเกีย และสํานักงานใหญ่ตั้งอยู่ในไทย พื้นที่ 25,000 ตารางเมตร รวมถึงมีโรงงานแห่งใหม่และศูนย์วิจัยและพัฒนาด้านพลังงานไฟฟ้า (EV) พื้นที่ 30,400 ตารางเมตร ในพื้นที่นิคมอุตสากรรมบางปู (เหนือ) จังหวัดสมุทรปราการ
โดย บมจ. เดลต้า อีเลคโทรนิคส์ได้รับรางวัลอุตสาหกรรมยอดเยี่ยมประจําปี 2566 ซึ่งหน่วยงานที่ได้รับรางวัลนี้ จะต้องได้รับรางวัลอุตสาหกรรมมาแล้วอย่างน้อยสามประเภท และเป็นสถานประกอบการที่มีการพัฒนาศักยภาพขีดความสามรถในการแข่งขันเพิ่มขึ้นอย่างต่อเนื่อง มีมาตรฐานการผลิตในระดับสากล และมีความเป็นเลิศทั้งในด้านการผลิต การบริหารจัดการ การตลาด และการลงทุน มีการนําองค์ความรู้และเทคโนโลยีสมัยใหม่ รวมทั้งนวัตกรรมมาใช้ในการเพิ่มมูลค่าให้กับธุรกิจของตนเอง และสามารถสร้างการพัฒนาให้กับอุตสาหกรรมในภาพรวมได้อย่างชัดเจน และเดลต้ายังได้รับรางวัล MIND Ambassador ประจําปี 2566 ที่มอบให้กับองค์กรต้นแบบที่ส่งเสริมและสนับสนุนภาคอุตสาหกรรมของประเทศให้มีศักยภาพในทุกด้านและยังให้ความสําคัญกับการอนุรักษ์สิ่งแวดล้อม และความรับผิดชอบต่อสังคมอย่างยั่งยืนอีกด้วย
รัฐบาลไทย-ข่าวทำเนียบรัฐบาล-​“คารม” รองโฆษกรัฐบาล ย้ำเตือน ปชช. ระวัง 5 บัญชีโซเชียลอันตราย แนะอย่ารับแชท ไม่แอด ไม่คุย ไม่ตกเป็นเหยื่อมิจฉาชีพ
วันอาทิตย์ที่ 24 มีนาคม 2567
24/03/2567
​“คารม” รองโฆษกรัฐบาล ย้ําเตือน ปชช. ระวัง 5 บัญชีโซเชียลอันตราย แนะอย่ารับแชท ไม่แอด ไม่คุย ไม่ตกเป็นเหยื่อมิจฉาชีพ
​“คารม” รองโฆษกรัฐบาล ย้ําเตือน ปชช. ระวัง 5 บัญชีโซเชียลอันตราย แนะอย่ารับแชท ไม่แอด ไม่คุย ไม่ตกเป็นเหยื่อมิจฉาชีพ
วันนี้ (24 มีนาคม 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ปัจจุบันมิจฉาชีพยังคงมีการพัฒนารูปแบบในการหลอกลวงประชาชนปรับเปลี่ยนรูปแบบอย่างแยบยลมีการนําหลักจิตวิทยามาปรับใช้ในการหลอกลวงให้ผู้เสียหายหลงเชื่อ ซึ่งจากข้อมูลพบว่า มิจฉาชีพมักสร้างบัญชีสื่อสังคมออนไลน์ขึ้นมา เพื่อใช้เป็นเครื่องมือในการหลอกลวงเหยื่อ รูปแบบของบัญชีสื่อสังคมออนไลน์ที่ต้องระวังเพราะอาจเป็นมิจฉาชีพมี 5 รูปแบบดังต่อไปนี้
1. หนุ่มหล่อสาวสวยแอดเป็นเพื่อน โดยที่ไม่รู้จักกันมาก่อนพยายามสานสัมพันธ์ในเชิงชู้สาว ซึ่งจะนําไปสู่การหลอกลวงเอาทรัพย์สิน หรือหลอกให้ส่งภาพลามก
2. อวดร่ําอวดรวย โดยมักจะมีการโพสต์ในทํานองว่า ได้เงินจากการลงทุน หรือทําธุรกิจบางอย่าง ซึ่งได้ผลตอบแทนสูงจะนําไปสู่การหลอกลวงชวนลงทุนหรือ Hybrid Scam
3. ต่างชาติวัยเกษียณส่งข้อความมาหา หรือแอดเป็นเพื่อนเพื่อสานสัมพันธ์เชิงชู้สาว อ้างว่า จะย้ายมาอยู่ไทยและจะส่งทรัพย์สินมาให้ แต่ติดอยู่ที่ศุลกากรหลอกลวงให้เยอะหลงเชื่อโอนเงินให้มิจฉาชีพ
4. หน่วยงานรัฐรับช่วยเหลือ โดยลงโฆษณาผ่านช่องทางต่าง ๆ อ้างหน่วยงานของรัฐเปิดบริการรับแจ้งความ หรือให้ความช่วยเหลือในการติดตามทรัพย์สินจากคนร้าย จากนั้นจะหลอกลวงให้โอนเงินอ้างว่า เป็นขั้นตอนในการติดตามเงินคืนหรือค่าใช้จ่ายในการติดตามคดี
5. แอคหลุมแอคปลอม แชร์แต่ข่าวร้านอร่อย ที่เที่ยวสวย ๆ แต่ไม่รู้ว่าเป็นใครแอดมาเป็นเพื่อน ต้องระวังเพราะอาจเป็นมิจฉาชีพที่ฉวยโอกาสเข้ามาส่องบัญชีสื่อสังคมออนไลน์ของท่าน หรือนําภาพของท่านไปใช้ในการสร้างบัญชีปลอม
“แนะนําประชาชนไม่รับแอด ไม่คุยแชท ไม่โอนเงินให้บัญชีสื่อสังคมออนไลน์ที่มีลักษณะดังกล่าว เพื่อลดโอกาสที่ท่านจะตกเป็นเหยื่อของมิจฉาชีพที่สร้างบัญชีสื่อสังคมออนไลน์ขึ้นมาเพื่อใช้หลอกลวง” นายคารม ย้ํา
รัฐบาลไทย-ข่าวทำเนียบรัฐบาล-โฆษกรัฐบาลเผยรัฐบาลเดินหน้าผลักดัน Soft Power ภาพยนตร์-ละครไทยสู่สายตานานาชาติ พร้อมกระทรวงพาณิชย์จัดงาน Hong Kong Thai Night 2024 อย่างยิ่งใหญ่
วันอาทิตย์ที่ 24 มีนาคม 2567
โฆษกรัฐบาลเผยรัฐบาลเดินหน้าผลักดัน Soft Power ภาพยนตร์-ละครไทยสู่สายตานานาชาติ พร้อมกระทรวงพาณิชย์จัดงาน Hong Kong Thai Night 2024 อย่างยิ่งใหญ่
ขยายเครือข่ายธุรกิจบันเทิงเพิ่มรายได้เข้าประเทศ
วันนี้ (24 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลมุ่งส่งเสริมอุตสาหกรรมบันเทิงของไทยให้แข็งแกร่งด้วยการสนับสนุนให้มีการนําผลงานภาพยนตร์และละครสั้นไทยไปเผยแพร่ในระดับนานาชาติมากขึ้น ส่งเสริมและขยายเครือข่ายธุรกิจบันเทิงให้กับผู้ประกอบการไทยในการแลกเปลี่ยนความคิดสร้างสรรค์และพัฒนาอุตสาหกรรมบันเทิงไทยสู่ระดับสากล โดยได้ จัดงาน Hong Kong Thai Night 2024 และส่งเสริมละครสั้นไทยสู่ตลาดจีน สอดแทรกวัฒนธรรม ประเพณี การท่องเที่ยวไทยให้เป็นที่รู้จักในตลาดจีนได้เพิ่มขึ้น ตลอดจนต่อยอดการประชาสัมพันธ์ Soft Power ไทยในอุตสาหกรรมด้านอื่น ๆ เพิ่มเติม อาทิ ด้านการท่องเที่ยว ด้านวัฒนธรรม
โฆษกประจําสํานักนายกรัฐมนตรี กล่าวว่า กรมส่งเสริมการค้าระหว่างประเทศ กระทรวงพาณิชย์ ได้จัดงาน Hong Kong Thai Night 2024 เมื่อวันที่ 11 มีนาคม 2567 ณ เขตบริหารพิเศษฮ่องกงแห่งสาธารณรัฐประชาชนจีน ซึ่งถือเป็นครั้งแรกในรอบ 5 ปี โดยการจัดงานครั้งนี้ได้รับพระมหากรุณาธิคุณจากทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จเป็นองค์ประธาน ภายใต้แนวคิด “Inspiring Thailand” ซึ่งนําเสนอความสามารถและศักยภาพของบุคลากรในวงการภาพยนตร์ไทย พร้อมทั้งชื่นชมความสําเร็จของอุตสาหกรรมภาพยนตร์ไทยที่เติบโตแบบก้าวกระโดดทางด้านรายได้และความนิยมทั้งในประเทศและต่างประเทศ โดยเฉพาะภาพยนตร์สยองขวัญ และซีรีส์วาย และเน้นย้ําถึงความพร้อมและศักยภาพในการให้บริการถ่ายทําภาพยนตร์ต่างประเทศในไทยอย่างเป็นรูปธรรมครบวงจรต่อผู้ร่วมงานจากหลากหลายชาติ
นอกจากนี้ กรมส่งเสริมการค้าระหว่างประเทศ กระทรวงพาณิชย์ ผลักดัน Soft Power ของไทยเข้าสู่ตลาดจีน ผ่านละครสั้นที่สอดแทรก และสะท้อนให้เห็นถึงด้านวัฒนธรรม ประเพณี การท่องเที่ยว สังคม และวิถีชีวิตของไทยกําลังได้รับความนิยมเป็นอย่างมาก ซึ่งในปัจจุบันตลาดอุตสาหกรรมละครสั้นออนไลน์ของจีนกําลังเติบโตอย่างรวดเร็ว เนื่องจากสามารถตอบสนองผู้บริโภคที่ต้องการชมละครที่มีความสนุกสนาน กระชับ รวดเร็ว เข้าใจง่าย และเข้าถึงง่ายผ่านแพลตฟอร์มออนไลน์ จึงถือเป็นโอกาสของผู้ผลิตละครสั้นไทยที่จะสามารถใช้ศักยภาพในการขยายธุรกิจไปยังตลาดจีนที่คาดว่าในปี 2570 ขนาดของตลาดละครสั้นออนไลน์ในจีนจะมีมูลค่าอยู่ที่ 100,680 ล้านหยวน หรือ 500 กว่าล้านบาท
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมการทํางานของหน่วยงานที่เกี่ยวข้องที่ร่วมกันผลักดันยกระดับอุตสาหกรรมภาพยนตร์และละครสั้นไทยในตลาด เวทีต่างประเทศ ซึ่งเป็นโอกาสโชว์เครือข่าย ผลงาน และศักยภาพของไทย เพื่อให้เกิดความร่วมมือ กระตุ้นเศรษฐกิจด้านบันเทิงที่สามารถผสมผสาน ต่อยอดให้เกิดการนําเสนอ Soft Power ไทย ในอุตสาหกรรมอื่น ๆ และสร้างรายได้เข้าสู่ประเทศ” นายชัย กล่าว
รัฐบาลไทย-ข่าวทำเนียบรัฐบาล-นายกฯ สักการะอนุสาวรีย์ท้าวสุรนารี  เพื่อความเป็นสิริมงคล ก่อนตรวจราชการ จ. นครราชสีมา
วันอาทิตย์ที่ 24 มีนาคม 2567
24/03/2567
นายกฯ สักการะอนุสาวรีย์ท้าวสุรนารี  เพื่อความเป็นสิริมงคล ก่อนตรวจราชการ จ. นครราชสีมา
นายกฯ สักการะอนุสาวรีย์ท้าวสุรนารี  เพื่อความเป็นสิริมงคล ก่อนตรวจราชการ จ. นครราชสีมา
วันนี้ (24 มีนาคม 2567) เวลา 09.29 น. ณ อนุสาวรีย์ท้าวสุรนารี อําเภอเมือง จังหวัดนครราชสีมา นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่านายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วยนายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม นายไชยา พรหมมา รัฐมนตรีช่วยว่าการกระทรวงเกษตรและสหกรณ์ นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นางมนพร เจริญศรี รัฐมนตรีช่วยว่าการกระทรวงคมนาคม สักการะอนุสาวรีย์ท้าวสุรนารี หรือคุณย่าโม เพื่อความเป็นสิริมงคล ก่อนจะตรวจราชการติดตามผลการดําเนินงานตามข้อสั่งการและนโยบายของรัฐบาล ในพื้นที่จังหวัดนครราชสีมา โดยมีนายสยาม ศิริมงคล ผู้ว่าราชการจังหวัดนครราชสีมา หัวหน้าส่วนราชการ และประชาชนให้การต้อนรับ
นางสาวเกณิกา กล่าวว่า นายกฯ ได้กล่าวสักการะขอพร พร้อมคล้องพวงมาลัยอนุสาวรีย์ท้าวสุรนารี จากนั้น นายกฯ รับมอบท้าวสุรนารีองค์จําลอง และเทวรูปพระมหาคณะปติศรีฆเณศประทานพร จากพระครูวรนายกสิทธาคม พระอาจารย์มหาต่อ วัดพระนารายณ์มหาราชวรวิหาร โดยพระครูฯ กล่าวให้พร ขอให้นายกฯ ประสบความสําเร็จ ทุกประการและขอให้มีแต่ความเจริญรุ่งเรืองตั้งแต่บัดนี้เป็นต้นไป
“โดยในวันนี้ นายกฯ ได้ใส่เสื้อเชิตผ้าขาวม้า ฝ้ายหมักโคลน ลงพื้นที่ตรวจราชการจังหวัดนครราชสีมา” นางสาวเกณิกา เผย
รัฐบาลไทย-ข่าวทำเนียบรัฐบาล-"คุณากร"  Kick Off กทม.ฉีดวัคซีน "โรคพิษสุนัขบ้า"  นำร่องเทคโนโลยี App เก็บข้อมูลสัตว์
วันอาทิตย์ที่ 24 มีนาคม 2567
"คุณากร" Kick Off กทม.ฉีดวัคซีน "โรคพิษสุนัขบ้า" นําร่องเทคโนโลยี App เก็บข้อมูลสัตว์
"คุณากร" Kick Off กทม.ฉีดวัคซีน "โรคพิษสุนัขบ้า" นําร่องเทคโนโลยี App เก็บข้อมูลสัตว์
นายไชยา พรหมา รัฐมนตรีช่วยว่าการกระทรวงเกษตรและสหกรณ์ มอบหมายให้ นายคุณากร ปรีชาชนะชัย ผู้ช่วยเลขานุการรัฐมนตรีว่าการกระทรวงเกษตรและสหกรณ์ เป็นประธานเปิดโครงการเร่งรัดกําจัดโรคพิษสุนัขบ้าในพื้นที่กรุงเทพมหานคร ปีงบประมาณ พ.ศ. 2567 ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธาน ศาสตราจารย์ ดร.สมเด็จเจ้าฟ้าฯ กรมพระศรีสวางควัฒนวรขัตติยราชนารี โดยมี นายพลภูมิ วิภัติภูมิประเทศ ผู้ช่วยรัฐมนตรีว่าการกระทรวงวัฒนธรรม นายบุญญกฤช ปิ่นประสงค์ รองอธิบดีกรมปศุสัตว์ ผู้บริหาร หัวหน้าส่วนราชการ และเจ้าหน้าที่ที่เกี่ยวข้อง เข้าร่วม ณ วัดคลองครุ (ปัฐวิกรณ์)เขตคันนายาว กรุงเทพมหานคร เพื่อประชาสัมพันธ์เรื่องโรคพิษสุนัขบ้าและส่งเสริมให้ประชาชนเลี้ยงสุนัขและแมวอย่างถูกวิธี
ผู้ช่วยเลขานุการเกษตรฯ คุณากร เปิดเผยว่า โครงการนี้ ถือเป็นหัวใจสําคัญของการเลี้ยงสัตว์ โดยเฉพาะพื้นที่กรุงเทพมหานคร ที่มีประชากรสุนัขและแมวหลายชีวิต มีความสุ่มเสี่ยงที่จะเกิดโรคพิษสุนัขบ้าได้ง่าย จากสถิติเมื่อปี 2566 พบโรคพิษสุนัขบ้า ประมาณ 15 ตัวในเขตหนองจอก และลาดกระบัง จึงต้องเฝ้าระวังเป็นพิเศษ และขยายโครงการรณรงค์การฉีดวัคซีนโรคพิษสุนัขบ้าให้ครอบคลุมในพื้นที่ต่างจังหวัด ซึ่งนายไชยา พรหมา รัฐมนตรีช่วยว่าการกระทรวงเกษตรและสหกรณ์ ได้เน้นย้ําเรื่อง “สัตว์ปลอดโรค คนปลอดภัย” ในพื้นที่ที่มีโรคพิษสุนัขบ้าเกิดขึ้นบ่อยครั้ง เช่น ปทุมธานี อุบลราชธานี สงขลา และชลบุรี เพื่อให้เกิดการป้องกันอย่างสม่ําเสมอ โดยสั่งการให้หน่วยงานที่เกี่ยวข้องร่วมจัดทําแผนยุทธศาสตร์การดําเนินโครงการสัตว์ปลอดโรคคนปลอดภัยจากโรคพิษสุนัขบ้า ตามพระปณิธานฯ ศาสตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารีทเพื่อให้การขับเคลื่อนโครงการเป็นไปอย่างมีประสิทธิภาพ อีกทั้งตอนนี้ กําลังพัฒนาแพลตฟอร์มเชื่อมต่อกับแอปพลิเคชั่น LINE เพื่อเตรียมจัดเก็บข้อมูลประชากรสุนัขและแมวทั้งประเทศ เพื่อความสะดวกในการทํางาน ขณะลงพื้นที่ภาคสนาม ลดความซ้ําซ้อน และทําให้การทํางานมีประสิทธิภาพมากยิ่งขึ้น โดยเทศบาลเมืองบางศรีเมือง จังหวัดนนทบุรี ได้ทดลองใช้งานแล้ว หลังจากนี้จะขยายไปทั่วประเทศ
ทั้งนี้ รมช.ไชยา เล็งเห็นว่า การมีแอปพลิเคชันสํารวจประชากรสัตว์เป็นตัวช่วยดําเนินงานที่สําคัญ ที่จะช่วยให้เจ้าหน้าที่มีข้อมูลพื้นฐานสนับสนุนการวางแผนในการดําเนินงานด้านควบคุมโรคพิษสุนัขบ้าอย่างมีประสิทธิภาพ จึงมีนโยบายให้การพัฒนาแอปพลิเคชัน สําหรับอาสาสมัครที่อยู่ภายใต้ MOU ระหว่างกรมปศุสัตว์ กรมควบคุมโรค กรมส่งเสริมการปกครองท้องถิ่น และกรมสนับสนุนบริการสุขภาพ เพื่อให้ง่ายและสะดวกในการลงพื้นที่ภาคสนาม สําหรับเก็บข้อมูลประชากรสุนัขและแมว ผ่านทางแอปพลิเคชัน LINE ซึ่งจะทําให้นําข้อมูลมาใช้ประโยชน์ได้รวดเร็วแม่นยํายิ่งขึ้น
นอกจากนี้ ภายในงานมีกิจกรรมต่างๆ เช่น การผ่าตัดทําหมันสุนัขและแมวการฉีดวัคซีนป้องกันโรคพิษสุนัขบ้ารวมถึงการให้ความรู้เรื่องโรคพิษสุนัขบ้าแก่ประชาชน เพื่อลดความเสี่ยงในการเกิดโรคได้อีกด้วย
รัฐบาลไทย-ข่าวทำเนียบรัฐบาล-นายกฯ ตรวจเยี่ยมพื้นที่ก่อสร้าง Skywalk เขาเขื่อนลั่น ส่งเสริมการท่องเที่ยวเชิงนิเวศและธรรมชาติ Landmark แห่งใหม่ของโคราช
วันอาทิตย์ที่ 24 มีนาคม 2567
24/03/2567
นายกฯ ตรวจเยี่ยมพื้นที่ก่อสร้าง Skywalk เขาเขื่อนลั่น ส่งเสริมการท่องเที่ยวเชิงนิเวศและธรรมชาติ Landmark แห่งใหม่ของโคราช
นายกฯ ตรวจเยี่ยมพื้นที่ก่อสร้าง Skywalk เขาเขื่อนลั่น ส่งเสริมการท่องเที่ยวเชิงนิเวศและธรรมชาติ Landmark แห่งใหม่ของโคราช
วันนี้ (24 มีนาคม 2567) น.ส. เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า วันนี้ (24 มีนาคม 2567) เวลา 15.45 น. ณ บริเวณเขาเขื่อนลั่น อําเภอสีคิ้ว จังหวัดนครราชสีมานายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจเยี่ยมพื้นที่ก่อสร้าง Skywalk ส่งเสริมให้เป็นพื้นที่ท่องเที่ยวเชิงนิเวศและธรรมชาติ และเป็น Landmark ใหม่ของเมืองโคราช พร้อมด้วย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา  นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นางมนพร เจริญศรี รัฐมนตรีช่วยว่าการกระทรวงคมนาคม โดยมีนายสยาม ศิริมงคล ผู้ว่าราชการจังหวัดนครราชสีมา หัวหน้าส่วนราชการ เจ้าหน้าที่ และประชาชนมารอให้การต้อนรับ
สําหรับจังหวัดนครราชสีมามีโครงการผลักดันพื้นที่ก่อสร้างจุดชมวิวแห่งใหม่ สกายวอล์กทั้งหมด 3 จุด ประกอบด้วยเขายายเที่ยง เขาเขื่อนลั่น และเขาขนานจิต อําเภอสีคิ้ว จังหวัดนครราชสีมา ซึ่งทั้งสามจุดจะก่อสร้างเชื่อมถึงกัน ซึ่งเป็นหนึ่งในยุทธศาสตร์การพัฒนาจังหวัดนครราชสีมาที่สอดรับกับการพัฒนาเมือง ซึ่งการสร้างสกายวอล์กลําตะคองจะเป็นแลนด์มาร์กแห่งใหม่เป็นจุดชมวิวที่งดงามอีกแห่งของเมืองไทย บนจุดชมวิวสามารถมองเห็นเขื่อนลําตะคอง เห็นความหลากหลายความก้าวหน้าทางเทคโนโลยีและคมนาคมของเมืองไทย ผ่านมอเตอร์เวย์ และรถไฟฟ้าความเร็วสูงที่กําลังก่อสร้าง ทั้งภาพรวมของการท่องเที่ยวทั้งคนไทยและชาวต่างชาติที่มาท่องเที่ยวประเทศไทย และภาคตะวันออกเฉียงเหนือโดยเฉพาะที่ จ.นครราชสีมามีสถานที่ท่องเที่ยวใหม่ ๆ เกิดขึ้นมากมาย รวมถึง ยูเนสโก ยังรับรองให้ จ.นครราชสีมา เป็นเมืองที่ 4 ของโลก ที่มีดินแดนแห่ง 3 มงกุฎของยูเนสโกในจังหวัดเดียวกัน
รัฐบาลไทย-ข่าวทำเนียบรัฐบาล-​โฆษกรัฐบาลเผย รองนายกฯ ภูมิธรรม เป็นสักขีพยานการลงนาม MoU ระหว่างสมาคมนำเข้า-ส่งออกสินค้าเกษตรไทย-จีน กับสมาคมผู้นำเข้าผลไม้จากประเทศจีน มุ่งค้ำประกัน เพิ่มรายได้
วันอาทิตย์ที่ 24 มีนาคม 2567
24/03/2567
​โฆษกรัฐบาลเผย รองนายกฯ ภูมิธรรม เป็นสักขีพยานการลงนาม MoU ระหว่างสมาคมนําเข้า-ส่งออกสินค้าเกษตรไทย-จีน กับสมาคมผู้นําเข้าผลไม้จากประเทศจีน มุ่งค้ําประกัน เพิ่มรายได้
​โฆษกรัฐบาลเผย รองนายกฯ ภูมิธรรม เป็นสักขีพยานการลงนาม MoU ระหว่างสมาคมนําเข้า-ส่งออกสินค้าเกษตรไทย-จีน กับสมาคมผู้นําเข้าผลไม้จากประเทศจีน มุ่งค้ําประกัน เพิ่มรายได้ โปรโมตคุณภาพสินค้าไทยในตลาดโลก
วันนี้ (24 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลให้ความสําคัญ ดูแล มุ่งช่วยเหลือเกษตรกรทุกคน เพื่อยกระดับวิถีชีวิตเกษตรกรไทยถ้วนหน้า เชื่อมั่นผลการลงนาม MoU ขายทุเรียน มังคุด ล่วงหน้า ช่วยค้ําประกัน เพิ่มมูลค่ารายได้เกษตรกร
โฆษกประจําสํานักนายกรัฐมนตรีระบุว่า นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ร่วมเป็นสักขีพยานการลงนาม MoU ระหว่างสมาคมนําเข้า - ส่งออกสินค้าเกษตรไทย - จีน กับสมาคมผู้นําเข้าผลไม้จากประเทศจีน ปริมาณ 20,000 ตัน มูลค่ากว่า 3,000 ล้านบาท (ช่วง เม.ย.- มิ.ย.2567) และสมาคมนําเข้า - ส่งออกสินค้าเกษตรไทย - จีน กับบริษัท ซี ซี ไอ ซี (ประเทศไทย) จํากัด เพื่อให้การรับรองคุณภาพมาตรฐานเป็นการตรวจสอบย้อนกลับคุณภาพทุเรียนได้ เพื่อค้ําประกันหาตลาดผลไม้ล่วงหน้า เพิ่มราคา รักษาราคาให้เป็นประโยชน์กับเกษตรกร ตลอดจนสร้างความเชื่อมั่น คุณภาพผลไม้ไทยในตลาดโลก
“รัฐบาลดําเนินการอย่างเต็มที่เพื่อช่วยเหลือเกษตรกรไทย ให้มีรายได้อย่างต่อเนื่อง มีวิถีชีวิตที่ดีขึ้น รัฐบาลมุ่งแก้ปัญหาทุกด้านหาช่องทางและโอกาสเพิ่มเติม เพื่อการันตีรายได้ ให้วิถีชีวิตเกษตรกรไทยมั่นคง ” นายชัย กล่าว
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ ร่วมศึกษาคุณภาพอากาศในประเทศไทยเพื่อแก้ปัญหา PM2.5
วันอาทิตย์ที่ 24 มีนาคม 2567
รองปลัดเศรษฐเกียรติฯ ร่วมศึกษาคุณภาพอากาศในประเทศไทยเพื่อแก้ปัญหา PM2.5
รองปลัดเศรษฐเกียรติฯ ร่วมศึกษาคุณภาพอากาศในประเทศไทยเพื่อแก้ปัญหา PM2.5
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้เข้าร่วมกิจกรรม Airborne and Satellite Investigation of Asian Air Quality (ASIA-AQ) ซึ่งเป็นกิจกรรมภายใต้โครงการความร่วมมือระหว่างศูนย์วิจัยแลงลีย์แห่งองค์การบริหารการบินและอวกาศแห่งชาติ (NASA Langley Research center) และสถาบันวิจัยดาราศาสตร์แห่งชาติ (องค์การมหาชน) (National Astronomical Research Institute of Thailand: NARIT) รวมทั้งหน่วยงานอื่น ๆ ที่เกี่ยวข้อง มีวัตถุประสงค์เพื่อศึกษาวิจัยศึกษาคุณภาพอากาศในประเทศไทย โดยใช้เครื่องบิน NASA's Gulfstream III เพื่อให้ได้ข้อมูลเชิงลึกเกี่ยวกับคุณภาพอากาศในประเทศไทย และเพิ่มขีดความสามารถของประเทศไทยสําหรับติดตามและวิจัยคุณภาพอากาศในอนาคต พร้อมทั้งเป็นการสร้างโอกาสให้เกิดการหารือและแลกเปลี่ยนเรียนรู้งานวิจัยด้านคุณภาพอากาศ ซึ่งมีกําหนดจัดขึ้นตั้งแต่วันที่ 15 - 25 มีนาคม 2567 ณ ท่าอากาศยานนานาชาติอู่ตะเภา จังหวัดระยอง ทั้งนี้ รองปลัด กษ. ได้ร่วมหารือและแลกเปลี่ยนข้อคิดเห็นในด้านการพัฒนาคุณภาพอากาศ และกล่าวถึงนโยบายป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM2.5) ในภาคการเกษตร ซึ่งเป็นนโยบายที่สําคัญของกระทรวงเกษตรและสหกรณ์
นอกจากนี้ รองปลัดกระทรวงเกษตรและสหกรณ์ พร้อมคณะเจ้าหน้าที่ที่เกี่ยวข้อง ได้มีโอกาสเข้าศึกษากลไกการทํางานของเครื่องมือและอุปกรณ์สําหรับการปฏิบัติภารกิจในสถานที่จริง โดยมีคณะเจ้าหน้าที่ NASA Langley Research center ให้การรับรอง ทั้งนี้ คาดว่าประเทศไทยจะได้รับประโยชน์จากกิจกรรมดังกล่าว ในด้านการวิเคราะห์คุณภาพอากาศ และนําไปสู่การพัฒนาโมเดลการตรวจคุณภาพอากาศของประเทศไทยในอนาคตต่อไป
รัฐบาลไทย-ข่าวทำเนียบรัฐบาล-​พวงเพ็ชร นำนักวิ่งกว่า 4 พันชีวิต ลงสนาม DORAEMON RUN 2024 ฉลอง 42 ปี โดราเอมอน เข้าไทย
วันอาทิตย์ที่ 24 มีนาคม 2567
24/03/2567
​พวงเพ็ชร นํานักวิ่งกว่า 4 พันชีวิต ลงสนาม DORAEMON RUN 2024 ฉลอง 42 ปี โดราเอมอน เข้าไทย
​พวงเพ็ชร นํานักวิ่งกว่า 4 พันชีวิต ลงสนาม DORAEMON RUN 2024 ฉลอง 42 ปี โดราเอมอน เข้าไทย
วันนี้ (24 มีนาคม 2567) ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานเปิดกิจกรรมวิ่ง DORAEMON RUN 2024 Thailand by MCOT สนามเเรก ณ สถานีกลางกรุงเทพอภิวัฒน์ โดยมี นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นายสุพจน์ วงศ์จรัสรวี ที่ปรึกษารัฐมนตรีว่าการกระทรวงท่องเที่ยวและกีฬา นายทัตสึชิ นิชิโอกะ เอกอัครทูต สถานเอกอัครทูตญี่ปุ่นประจําประเทศไทย นายผาติยุทธ ใจสว่าง รักษาการในตําแหน่งผู้อํานวยการใหญ่ บมจ.อสมท. และคณะผู้สนับสนุน เข้าร่วม
สําหรับกิจกรรม DORAEMON RUN 2024 Thailand by MCOT สนามเเรกวันนี้ จัดขึินเพื่อเฉลิมฉลองความผูกพันที่การ์ตูนโดราเอมอนได้ออกอากาศในไทย มานานกว่า 42 ปี และมีกลุ่มแฟนคลับเหนียวแน่น โดยมีนักวิ่งกว่า 4,000 คน ร่วมกิจกรรม เเบ่งเป็น Fun Run 5 กิโลเมตร สําหรับบุคทั่วไป เเละเด็กอายุุต่ํากว่า 12 ปี เเละ Mini marathon 10.5 กิโลเมตร สําหรับบุคคลทั่วไปเเละเด็กอายุต่ํากว่า 12 ปี ซึ่งมีนักวิ่งจํานวนมากที่สมัครวิ่งทั้งครอบครัว และจะมีกําหนดจัดงานอีก 4 แห่ง ได้เเก่ จ.ชลบุรี จ.นครราชสีมา จ.ภูเก็ต จ.เชียงใหม่
“ขอเชิญชวนผู้ที่มีใจรักการออกกําลังกาย รวมถึงแฟนคลับของตัวการ์ตูนโดราเอม่อน ที่ครองใจคนไทยมากกว่า 40 ปี มาร่วมกิจกรรม ที่กําลังจะเกิดขึ้นอีกสี่แห่งทั่วประเทศเร็วๆ นี้ นอกจากทําให้ร่างกายแข็งแรงแล้ว จะเห็นได้ว่าในวันนี้มีหลายครอบครัวที่พาเด็กและเยาวชนมาร่วมกิจกรรมด้วย เป็นการส่งเสริมถึงความรักความสัมพันธ์ในครอบครัวผ่านกิจกรรมกีฬา” ดร.พวงเพ็ชร กล่าว
รัฐบาลไทย-ข่าวทำเนียบรัฐบาล-สธ.เผยเหตุระเบิดโรงงานอะลูมิเนียม “ไต้หวัน” มีแรงงานไทยเสียชีวิต 2 ราย เจ็บสาหัส 1 ราย ส่งทีมดูแลจิตใจญาติผู้เสียชีวิต
วันอาทิตย์ที่ 24 มีนาคม 2567
สธ.เผยเหตุระเบิดโรงงานอะลูมิเนียม “ไต้หวัน” มีแรงงานไทยเสียชีวิต 2 ราย เจ็บสาหัส 1 ราย ส่งทีมดูแลจิตใจญาติผู้เสียชีวิต
รัฐมนตรีว่าการกระทรวงสาธารณสุข เผยเหตุโรงงานผลิตอะลูมิเนียมระเบิดในไต้หวัน มีแรงงานไทยเสียชีวิต 2 ราย บาดเจ็บสาหัส 1 ราย ได้รับการรักษาจนพ้นขีดอันตรายแล้ว มอบหน่วยงานเกี่ยวข้องประสานกระทรวงการต่างประเทศ
เตรียมพร้อมหากต้องการความช่วยเหลือทางการแพทย์ รวมทั้งให้สํานักงานสาธารณสุขจังหวัดจัดทีมดูแลเยียวยาจิตใจครอบครัวผู้เสียชีวิต
วันนี้ (24 มีนาคม 2567) นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยถึงกรณีมีรายงานข่าวเกิดเหตุระเบิดภายในโรงงาน JUEI FENG ALUMINIUM โรงงานผลิตแท่งอะลูมิเนียมที่เขตหูเน่ยนครเกาสง ไต้หวัน เมื่อวันที่ 23 มีนาคมที่ผ่านมา ส่งผลให้มีแรงงานได้รับบาดเจ็บ 6 คน เบื้องต้นได้รับรายงานจากกองสธารณสุขฉุกเฉินว่า ในจํานวนผู้ได้รับบาดเจ็บนั้น เป็นแรงงานคนไทย 3 ราย โดย 2 รายเสียชีวิตแล้ว เป็นชาย อายุ 37 ปี ภูมิลําเนาจังหวัดมหาสารคาม และชายอายุ 46 ปี ภูมิลําเนาจังหวัดชัยภูมิ ส่วนอีก 1 ราย อาการสาหัส เป็นชายอายุ 31 ปี ภูมิลําเนากรุงเทพฯ แพทย์ในพื้นที่ได้ทําการผ่าตัดช่วยชีวิต ขณะนี้อาการพ้นขีดอันตรายแล้ว
ทั้งนี้ ทราบมาว่าสํานักงานแรงงานไทย เมืองเกาสง ได้ประสานงานให้การดูแลในเรื่องสิทธิประโยชน์ของผู้บาดเจ็บและเสียชีวิตแล้ว ในส่วนของกระทรวงสาธารณสุข ได้มอบให้กองสาธารณสุขฉุกเฉินประสานกับกระทรวงการต่างประเทศ เพื่อเตรียมการหากต้องมีการให้ความช่วยเหลือทางการแพทย์ หรือการประสานส่งตัวกลับมารักษาต่อในประเทศไทย รวมถึงมอบหมายให้สํานักงานสาธารณสุขจังหวัดมหาสารคามและชัยภูมิ จัดทีมช่วยเหลือเยียวยาจิตใจผู้ประสบภาวะวิกฤต (MCATT) ติดตามประเมินเยียวยาจิตใจครอบครัวและญาติของผู้เสียชีวิตอย่างต่อเนื่อง
********************************************** 24 มีนาคม 2567
รัฐบาลไทย-ข่าวทำเนียบรัฐบาล-​นายกฯ มอบ จุลพันธ์ - ปลัดคลัง แจงไทม์ไลน์โครงการดิจิทัลที่สภาฯ พรุ่งนี้  ยืนยันเข้าชี้แจงการอภิปรายของ สว. ทั้ง 7 ประเด็น  ย้ำยังไม่มีการปรับ ครม.
วันอาทิตย์ที่ 24 มีนาคม 2567
24/03/2567
​นายกฯ มอบ จุลพันธ์ - ปลัดคลัง แจงไทม์ไลน์โครงการดิจิทัลที่สภาฯ พรุ่งนี้  ยืนยันเข้าชี้แจงการอภิปรายของ สว. ทั้ง 7 ประเด็น  ย้ํายังไม่มีการปรับ ครม.
​นายกฯ มอบ จุลพันธ์ - ปลัดคลัง แจงไทม์ไลน์โครงการดิจิทัลที่สภาฯ พรุ่งนี้  ยืนยันเข้าชี้แจงการอภิปรายของ สว. ทั้ง 7 ประเด็น  ย้ํายังไม่มีการปรับ ครม.
วันนี้ (24 มีนาคม 2567) เวลา 16.00 น. ณ บริเวณเขาเขื่อนลั่น อําเภอสีคิ้ว จังหวัดนครราชสีมา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เปิดเผยว่า การอภิปรายของสมาชิกวุฒิสภาในวันพรุ่งนี้ได้มอบหมายให้รองนายกรัฐมนตรีแต่ละท่านที่กํากับดูแลชี้แจงทั้ง 7 ประเด็นของสมาชิกวุฒิสภาในการอภิปรายที่จะเกิดขึ้น ในขณะเดียวกันได้กําชับรัฐมนตรีให้อยู่ที่สภาฯ เพื่อรอชี้แจง ขณะที่ตนเองก็จะชี้แจงในเรื่องของเศรษฐกิจและประเด็นที่เกี่ยวข้อง โดยยืนยันว่าทุกคนมีความพร้อม
ส่วนที่จะมีการอภิปรายประเด็นที่จะเชื่อมโยงถึงการพักโทษนายทักษิณ ชินวัตร อดีตนายกรัฐมนตรี ด้วยนั้นนายกฯ กล่าวว่าในเรื่องนี้ได้มอบหมายให้นายพีระพันธุ์ สาลีรัฐวิภาค รองนายกรัฐมนตรีที่กํากับดูแลกระทรวงยุติธรรมเป็นคนชี้แจง และพันตํารวจเอก ทวี สอดส่อง รัฐมนตรีว่าการกระทรวงยุติธรรมชี้แจงเพิ่มเติมอีกคน โดยมั่นใจว่าทุกอย่างเป็นไปตามกระบวนการยุติธรรม โดยเรื่องนี้ไม่ได้มีการกําชับอะไรเป็นพิเศษและมั่นใจว่าทําถูกต้องตาม กฎหมาย
นายกฯ กล่าวถึงโครงการแจกเงินดิจิทัล วอลเล็ตว่า ในวันพรุ่งนี้ได้มอบหมายให้ นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง และนายลวรณ แสงสนิท ปลัดกระทรวงการคลัง ชี้แจงถึงการกําหนดระยะเวลาของโครงการอีกครั้ง เพราะเรื่องนี้ ทุกคนมีความเป็นห่วง ซึ่งในวันพรุ่งนี้จะมีการชี้แจงทุกขั้นตอน
นายกฯ กล่าวยืนยันว่า ยังไม่มีการปรับ ครม. โดยเฉพาะตําแหน่งรัฐมนตรีว่าการกระทรวงการคลัง ที่มีกระแสข่าวว่า จะมีคนนอกเข้ามารับตําแหน่งนี้ โดยนายกฯ ย้ําว่า ยังควบในตําแหน่งนี้ และยังทํางานเหมือนเดิม เช่นเดียวกับรัฐมนตรีคนอื่น ๆ และยังไม่คิดว่าจะปรับ ครม.
นายกฯ เผยพร้อมรับฟังผลสํารวจที่ออกมาล่าสุด ที่สะท้อนการทํางาน แต่เชื่อว่าผลสํารวจอาจจะมีความคลาดเคลื่อนได้ อย่างไรก็ตาม ส่วนตัวยังไม่พอใจการทํางานของตนเอง และรัฐมนตรีคนอื่น ๆ เพราะยังมีปัญหาประชาชนที่ต้องแก้ไขอีกมาก
นายกฯ มั่นใจการทํางานของรัฐบาลและจะต้องมีการปรับกลยุทธ์ไม่ใช่ปรับเพื่อให้กระแสดีขึ้น แต่ปรับกลยุทธ์เพื่อให้ความเป็นอยู่ของพี่น้องประชาชนดีขึ้น ส่วนในด้านการประชาสัมพันธ์ มอบหมายให้ทีมโฆษกรัฐบาลทําหน้าที่สื่อสารผลงานรัฐบาลให้ประชาชนรับทราบ ทั้งนี้ ในส่วนของรัฐมนตรีได้ลงพื้นที่อยู่ตลอดเวลาเพื่อแก้ไขปัญหาของพี่น้องประชาชนโดยเร็ว
รัฐบาลไทย-ข่าวทำเนียบรัฐบาล-​“รัดเกล้า” เผย รัฐบาล ยังเดินหน้าพูดคุยเพื่อสร้างสันติสุขในพื้นที่ ตามแผนและหลักการที่กำหนดไว้  เผยคณะพูดคุย ประชุมไปแล้ว 2 ครั้ง ผลักดันความสงบในพื้นที่
วันอาทิตย์ที่ 24 มีนาคม 2567
24/03/2567
​“รัดเกล้า” เผย รัฐบาล ยังเดินหน้าพูดคุยเพื่อสร้างสันติสุขในพื้นที่ ตามแผนและหลักการที่กําหนดไว้  เผยคณะพูดคุย ประชุมไปแล้ว 2 ครั้ง ผลักดันความสงบในพื้นที่
​“รัดเกล้า” เผย รัฐบาล ยังเดินหน้าพูดคุยเพื่อสร้างสันติสุขในพื้นที่ ตามแผนและหลักการที่กําหนดไว้  เผยคณะพูดคุย ประชุมไปแล้ว 2 ครั้ง ผลักดันความสงบในพื้นที่  พร้อมยืนยันรัฐบาล “เศรษฐา” ต้องการเห็น พื้นที่จังหวัดชายแดนภาคใต้ปลอดภัย น่าท่องเที่ยว
วันนี้ (24 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เน้นย้ํา รัฐบาล ที่นําโดยนายเศรษฐา ทวีสิน นายกรัฐมนตรีและ รมว.คลัง ให้ความสําคัญกับพื้นที่จังหวัดชายแดนภาคใต้ ซึ่งมุ่งเน้นการยกระดับคุณภาพชีวิตของประชาชนในทุกระดับ ทุกศาสนา โดยเมื่อครั้งที่เดินทางมาตรวจราชการในกิจกรรม “เที่ยวใต้ สุดใจ” (ปัตตานี ยะลา นราธิวาส) เมื่อวันที่ 27-29 กุมภาพันธ์ 2567 ที่ผ่านมาสะท้อนความมุ่งมั่นตั้งใจของรัฐบาลอย่างจริงใจที่สุด ที่จะสร้างภาพจําใหม่ให้คนไทยและชาวต่างชาติเห็นว่า ”พื้นที่จังหวัดชายแดนภาคใต้ปลอดภัย น่าท่องเที่ยว”
ทั้งนี้ เหตุการณ์การก่อกวนใน 3 จังหวัดชายแดนภาคใต้ และจังหวัดสงขลาบางจุด เมื่อวันที่ 22 มีนาคมที่ผ่านมา ว่า เป็นการสร้างสถานการณ์ความไม่สงบในพื้นที่จังหวัดชายแดนภาคใต้ในเดือนรอมฎอนที่เป็นเดือนอันประเสริฐของพี่น้องประชาชนที่นับถือศาสนาอิสลาม โดยมุ่งเน้นไปที่การก่อเหตุกับสถานประกอบการภาคธุรกิจที่หวังทําลายระบบเศรษฐกิจที่ขับเคลื่อนการสร้างงาน สร้างอาชีพ และรายได้ของประชาชนในพื้นที่ของกลุ่มผู้ก่อเหตุรุนแรง สะท้อนให้เห็นว่ากลุ่มบุคคลเหล่านี้ไม่ได้ให้ความสําคัญหรือมีความห่วงใยในชีวิตและสวัสดิภาพของประชาชนในพื้นที่แต่อย่างใด เพราะเมื่อเกิดเหตุกับสถานประกอบการ ผู้ที่ได้รับผลกระทบทันทีคือ ผู้ประกอบการที่ธุรกิจได้รับความเสียหาย และลูกจ้างที่ต้องหยุดงานขาดรายได้ทันทีที่มีเหตุการณ์ความไม่สงบกับสถานประกอบการที่ตนทํางานอยู่ อีกทั้งประชาชนต้องรู้สึกหวาดกลัว หรือหวาดระแวงเมื่อต้องเดินทางออกมาจับจ่ายซื้ออาหารเพื่อละศีลอด รวมทั้งการเดินทางไปประกอบศาสนกิจเพื่อเก็บเกี่ยวผลบุญในช่วงค่ําคืน ดังนั้นการก่อกวนเช่นนี้ จึงทําให้ประชาชนในพื้นที่ได้รับผลกระทบ แต่คนส่วนใหญ่ ก็ไม่เห็นด้วย
นางรัดเกล้า ยังเปิดเผยว่า นายฉัตรชัย บางชวด รองเลขาธิการสภาความมั่นคงแห่งชาติ ยอมรับว่าเหตุการณ์ที่เกิดขึ้น เป็นการก่อกวน ของบางกลุ่ม ที่ไม่เห็นด้วยกับการสร้างสันติสุขในพื้นที่ ซึ่งกลุ่มนี้ต้องการแสดงออกบางอย่างเพื่อแสดงตัวตนและให้เห็นถึงความสําคัญ แต่ทั้งนี้การพูดคุยเพื่อสันติสุข ยังเดินหน้า โดยที่มีประเทศมาเลเซีย เป็นผู้อํานวยความสะดวก และคณะพูดคุยก็เปิดกว้างในการรับฟังความเห็นต่างๆ แต่ทั้งนี้ถ้าทุกฝ่ายสร้างบรรยากาศไม่มีความรุนแรง ก็จะเป็นเรื่องที่ดีในการที่จะเปิดช่องรับฟัง อย่างไรก็ตาม ขณะนี้ขั้นตอนการพูดคุยหลักการใหญ่เห็นชอบแผนสันติสุขร่วมกันแล้วรวมถึงเห็นชอบหลักการรายละเอียดของแผน โดยจะมีคณะเทคนิคไปพูดคุยเพื่อทําตามกิจกรรมของแผน โดยช่วงนี้คณะเทคนิคอยู่ระหว่างการประชุมและในครั้งที่ผ่านมา คณะเทคนิคได้มีการประชุมแล้วสองครั้งโดยรวมอยู่ในขั้นตอนที่คุยกันได้ เพื่อที่จะให้เดินไปข้างหน้า แม้ว่าจะมีข้อจํากัดหลายเรื่องแต่ก็จะใช้ความพยายามในฐานะที่ตนเองเป็นหัวหน้าพูดคุย ต้องขอขอบคุณ อย่างน้อยได้มีการพูดคุยก็เป็นเรื่องที่ดีจึงต้องรักษาไว้
รัฐบาลไทย-ข่าวทำเนียบรัฐบาล-​"รองนายกฯสมศักดิ์" เผย ครม.ไม่ได้ขัดแย้ง โครงการ“โคแสนล้าน” ยันชัด ชาวบ้านต้องหาซื้อวัวเอง ไม่ใช่รัฐบาลซื้อแจก หลบครหาทุจริต ขอ สมาชิกกองทุนหมู่บ้าน รออึดใจเดียว
วันอาทิตย์ที่ 24 มีนาคม 2567
24/03/2567
​"รองนายกฯสมศักดิ์" เผย ครม.ไม่ได้ขัดแย้ง โครงการ“โคแสนล้าน” ยันชัด ชาวบ้านต้องหาซื้อวัวเอง ไม่ใช่รัฐบาลซื้อแจก หลบครหาทุจริต ขอ สมาชิกกองทุนหมู่บ้าน รออึดใจเดียว
​"รองนายกฯสมศักดิ์" เผย ครม.ไม่ได้ขัดแย้ง โครงการ“โคแสนล้าน” ยันชัด ชาวบ้านต้องหาซื้อวัวเอง ไม่ใช่รัฐบาลซื้อแจก หลบครหาทุจริต ขอ สมาชิกกองทุนหมู่บ้าน รออึดใจเดียว ให้หน่วยงานเกี่ยวข้อง เคาะอัตราดอกเบี้ยเหมาะสม
วันที่ 24 มีนาคม 2567 นายสมศักดิ์ เทพสุทิน รองนายกรัฐมนตรี เปิดเผยถึงประเด็นภายหลังที่คณะรัฐมนตรี มีมติเห็นชอบหลักการโครงการโคแสนล้าน และมีการนําประเด็นการถกเถียงในที่ประชุม มานําเสนอ ว่า เรื่องดังกล่าวไม่ใช่การคัดค้านโครงการ หรือ มีความขัดแย้งอะไร แต่มีความต้องการให้ชาวบ้านได้หาวัวเอง ไม่ใช่การให้รัฐบาลไปซื้อวัวแจกประชาชน ซึ่งในข้อเท็จจริงแนวทางของโครงการโคแสนล้าน ที่ตั้งไว้แต่ต้น คือ รัฐบาลสนับสนุนให้ธนาคารของรัฐปล่อยเงินกู้ 5,000 ล้านบาท ให้แก่สมาชิกกองทุนหมู่บ้าน 100,000 ครัวเรือน การกู้ครัวเรือนละ 50,000 บาท โดยผู้กู้ต้องหาซื้อวัวด้วยตัวเอง ไม่ใช่หน่วยงานรัฐเป็นคนจัดหา หากทําอย่างนั้นอาจเกิดครหาการทุจริตได้ แต่การเปิดโอกาสให้ชาวบ้านหาวัวเองนั้นเขาจะใส่ใจตั้งแต่กระบวนการหาซื้อ เพื่อสิ่งที่ดีที่สุดให้ตัวเอง
“ผมขอยืนยันว่าโครงการโคแสนล้าน ดีไซน์มาเพื่อประชาชน พยายามคิดตั้งแต่ต้นว่าสมาชิกกองทุนหมู่บ้านที่เป็น ประชาชน เกษตรกร จะได้ประโยชน์สูงสุดอย่างไร ข้อครหาต่างๆต้องไม่เกิดขึ้น เกษตรกรต้องมีรายได้เสริม และเรื่องนี้รัฐบาลก็เดินหน้ามาตลอด ทั้งการหาตลาดจากต่างประเทศ ซึ่งเวลานี้ก็คืบหน้าไปมาก และโครงการโคแสนล้านนี้ ก็บอกได้ชัดแล้วว่า รัฐบาลภายใต้การนําของ ท่านเศรษฐา ทวีสิน นายกรัฐมนตรี ให้ความสําคัญต่อพี่น้องประชาชนเป็นอย่างมาก และอยากให้อยู่ดีกินดีขึ้น” รองนายกรัฐมนตรี กล่าว
นายสมศักดิ์ ยังระบุอีกว่า เวลานี้โครงการใกล้สําเร็จแล้ว ขอให้รออีกอึดใจเดียว เพื่อให้กระทรวงการคลัง ร่วมกับ กองทุนหมู่บ้านและชุมชนเมืองแห่งชาติ ธนาคารเพื่อการเกษตรและสหกรณ์การเกษตร สํานักงบประมาณ และหน่วยงานที่เกี่ยวข้อง จัดตั้งคณะทํางานเพื่อพิจารณารายละเอียดของแนวทางการดําเนินโครงการนี้ในประเด็นต่าง ๆ ให้ได้ข้อยุติที่ชัดเจนและเหมาะสม เช่น อัตราดอกเบี้ยที่รัฐต้องรับภาระชดเชย กรอบวงเงินงบประมาณที่ต้องใช้สําหรับการดําเนินโครงการ และการกําหนดระยะเวลาที่เกษตรกร จะต้องชําระเงินกู้ให้สอดคล้องกับระยะเวลาที่เกษตรกร จะคืนทุนจากการเลี้ยงโค เป็นต้น โดยส่วนตัวเชื่อว่า จะใช้เวลาไม่นาน เพราะทุกหน่วยงานทราบดีว่า โครงการโคแสนล้าน เป็นสิ่งที่สมาชิกกองทุนหมู่บ้าน กว่า 13 ล้านคน เฝ้ารออยู่
รัฐบาลไทย-ข่าวทำเนียบรัฐบาล-“พิมพ์ภัทรา” หารือ “สหพัฒน์” หาแนวทางปลดล็อคข้อจำกัด ร่วมผลักดันไทยเป็นฮับฮาลาลในภูมิภาคให้ได้ภายใน 5 ปี
วันเสาร์ที่ 23 มีนาคม 2567
23/03/2567
“พิมพ์ภัทรา” หารือ “สหพัฒน์” หาแนวทางปลดล็อคข้อจํากัด ร่วมผลักดันไทยเป็นฮับฮาลาลในภูมิภาคให้ได้ภายใน 5 ปี
“พิมพ์ภัทรา” หารือ “สหพัฒน์” หาแนวทางปลดล็อคข้อจํากัด ร่วมผลักดันไทยเป็นฮับฮาลาลในภูมิภาคให้ได้ภายใน 5 ปี
วันที่ 22 มีนาคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นายดนัยณัฏฐ์ โชคอํานวย ปรึกษารัฐมนตรีว่าการกระทรวงอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม นางบุปผา กวินวศิน รองผู้ว่าการการนิคมอุตสาหกรรมแห่งประเทศไทย นายพลาวุธ วงศ์วิวัฒน์. ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม ให้การต้อนรับ คณะผู้บริหารบริษัท สหพัฒนาอินเตอร์โฮลดิ้ง จํากัด (มหาชน) เพื่อหารือถึงแนวทางการจัดตั้งนิคมอุตสาหกรรมเครือสหพัฒน์ และแนวทางการจัดตั้งนิคมอุตสาหกรรมฮาลาล ที่ ห้องประชุม CB 309 อาคารรัฐสภา
นางสาวพิมพ์ภัทรา กล่าวภายหลังการหารือว่า ทางผู้บริหารเครือสหพัฒน์ได้หารือในสองประเด็นคือ แนวทางการจัดตั้งนิคมอุตสาหกรรม โดยการชักชวนนักลงทุนต่างประเทศเข้ามาลงทุนในประเทศไทย โดยเฉพาะในพื้นที่อีอีซี ที่ยังมีปัญหาผังเมืองในบางจุด ซึ่งเรื่องนี้นายกรัฐมนตรี นายเศรษฐา ทวีสิน ได้มอบหมายให้กระทรวงอุตสาหกรรม เข้าไปดูแลปัญหาผังเมืองในพื้นที่อีอีซี เพื่อดูว่ามีช่องทางไหนที่จะแก้ไขได้บ้าง ทั้งนี้ กระทรวงอุตสาหกรรมมีหน้าที่สนับสนุนผู้ประกอบการ อะไรที่มีปัญหาก็ให้บอกมา จะได้เข้าช่วยเหลืออํานวยความสะดวก เพื่อให้เกิดการลงทุนต่อไป
รมว.อุตสาหกรรม กล่าวอีกว่า นอกจากนี้ ยังได้มีการหารือถึงแนวทางการจัดตั้งนิคมอุตสาหกรรมฮาลาล ซึ่งรัฐบาลเองก็นโยบายยกระดับอุตสาหกรรมฮาลาลให้เป็นอุตสาหกรรมเศรษฐกิจที่สร้างมูลค่าการส่งออกไปยังพี่น้องชาวมุสลิมกลุ่มประเทศตะวันออกกลาง รวมถึงพื้นที่ระเบียงเศรษฐกิจภาคใต้ที่มีอาณาเขตติดต่อกับประเทศมาเลเซีย ในส่วนของกระทรวงอุตสาหกรรม ได้วางแนวทางการดําเนินงานขับเคลื่อนอุตสาหกรรมฮาลาล เพื่อส่งเสริมให้ไทยเป็นศูนย์กลางอุตสาหกรรมฮาลาลในภูมิภาคภายในปี 2571 หรือ 5 ปี และยินดีร่วมมือกับภาคเอกชน เพื่อพัฒนาอุตสาหกรรมผลิตภัณฑ์ฮาลาลของไทยให้มีคุณภาพและมาตรฐานเป็นที่ยอมรับในระดับสากล อย่างไรก็ตามเวลานี้มีหน่วยงานที่ทําเรื่องฮาลาลกระจายอยู่หลายกระทรวง ทําให้ขาดแนวทางและความชัดเจน เนื่องจากต่างคนต่างทํา ซึ่งหากไม่มีหน่วยงานไหนเข้ามากํากับดูแลก็อาจจะไม่สัมฤทธิ์ผล จึงได้เสนอคณะรัฐมนตรีให้ตั้งกรมฮาลาล ซึ่ง ครม.ได้มีมติเห็นชอบมาแล้ว แต่ในช่วงแรกจะให้ คณะกรรมการฮาลาลแห่งชาติช่วยกํากับดูแล และบูรณาการไปก่อน เนื่องจากการจัดตั้งกรมฮาลาล ต้องใช้เวลา
รัฐบาลไทย-ข่าวทำเนียบรัฐบาล-​โฆษกรัฐบาลเผยรัฐบาลเดินหน้าผลักดัน Soft Power ภาพยนตร์-ละครไทยสู่สายตานานาชาติ
วันอาทิตย์ที่ 24 มีนาคม 2567
24/03/2567
​โฆษกรัฐบาลเผยรัฐบาลเดินหน้าผลักดัน Soft Power ภาพยนตร์-ละครไทยสู่สายตานานาชาติ
พร้อมกระทรวงพาณิชย์จัดงาน Hong Kong Thai Night 2024 อย่างยิ่งใหญ่ ขยายเครือข่ายธุรกิจบันเทิงเพิ่มรายได้เข้าประเทศ
วันนี้ (24 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลมุ่งส่งเสริมอุตสาหกรรมบันเทิงของไทยให้แข็งแกร่งด้วยการสนับสนุนให้มีการนําผลงานภาพยนตร์และละครสั้นไทยไปเผยแพร่ในระดับนานาชาติมากขึ้น ส่งเสริมและขยายเครือข่ายธุรกิจบันเทิงให้กับผู้ประกอบการไทยในการแลกเปลี่ยนความคิดสร้างสรรค์และพัฒนาอุตสาหกรรมบันเทิงไทยสู่ระดับสากล โดยได้ จัดงาน Hong Kong Thai Night 2024 และส่งเสริมละครสั้นไทยสู่ตลาดจีน สอดแทรกวัฒนธรรม ประเพณี การท่องเที่ยวไทยให้เป็นที่รู้จักในตลาดจีนได้เพิ่มขึ้น ตลอดจนต่อยอดการประชาสัมพันธ์ Soft Power ไทยในอุตสาหกรรมด้านอื่น ๆ เพิ่มเติม อาทิ ด้านการท่องเที่ยว ด้านวัฒนธรรม
โฆษกประจําสํานักนายกรัฐมนตรี กล่าวว่า กรมส่งเสริมการค้าระหว่างประเทศ กระทรวงพาณิชย์ ได้จัดงาน Hong Kong Thai Night 2024 เมื่อวันที่ 11 มีนาคม 2567 ณ เขตบริหารพิเศษฮ่องกงแห่งสาธารณรัฐประชาชนจีน ซึ่งถือเป็นครั้งแรกในรอบ 5 ปี โดยการจัดงานครั้งนี้ได้รับพระมหากรุณาธิคุณจากทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จเป็นองค์ประธาน ภายใต้แนวคิด “Inspiring Thailand” ซึ่งนําเสนอความสามารถและศักยภาพของบุคลากรในวงการภาพยนตร์ไทย พร้อมทั้งชื่นชมความสําเร็จของอุตสาหกรรมภาพยนตร์ไทยที่เติบโตแบบก้าวกระโดดทางด้านรายได้และความนิยมทั้งในประเทศและต่างประเทศ โดยเฉพาะภาพยนตร์สยองขวัญ และซีรีส์วาย และเน้นย้ําถึงความพร้อมและศักยภาพในการให้บริการถ่ายทําภาพยนตร์ต่างประเทศในไทยอย่างเป็นรูปธรรมครบวงจรต่อผู้ร่วมงานจากหลากหลายชาติ
นอกจากนี้ กรมส่งเสริมการค้าระหว่างประเทศ กระทรวงพาณิชย์ ผลักดัน Soft Power ของไทยเข้าสู่ตลาดจีน ผ่านละครสั้นที่สอดแทรก และสะท้อนให้เห็นถึงด้านวัฒนธรรม ประเพณี การท่องเที่ยว สังคม และวิถีชีวิตของไทยกําลังได้รับความนิยมเป็นอย่างมาก ซึ่งในปัจจุบันตลาดอุตสาหกรรมละครสั้นออนไลน์ของจีนกําลังเติบโตอย่างรวดเร็ว เนื่องจากสามารถตอบสนองผู้บริโภคที่ต้องการชมละครที่มีความสนุกสนาน กระชับ รวดเร็ว เข้าใจง่าย และเข้าถึงง่ายผ่านแพลตฟอร์มออนไลน์ จึงถือเป็นโอกาสของผู้ผลิตละครสั้นไทยที่จะสามารถใช้ศักยภาพในการขยายธุรกิจไปยังตลาดจีนที่คาดว่าในปี 2570 ขนาดของตลาดละครสั้นออนไลน์ในจีนจะมีมูลค่าอยู่ที่ 100,680 ล้านหยวน หรือ 500 กว่าล้านบาท
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมการทํางานของหน่วยงานที่เกี่ยวข้องที่ร่วมกันผลักดันยกระดับอุตสาหกรรมภาพยนตร์และละครสั้นไทยในตลาด เวทีต่างประเทศ ซึ่งเป็นโอกาสโชว์เครือข่าย ผลงาน และศักยภาพของไทย เพื่อให้เกิดความร่วมมือ กระตุ้นเศรษฐกิจด้านบันเทิงที่สามารถผสมผสาน ต่อยอดให้เกิดการนําเสนอ Soft Power ไทย ในอุตสาหกรรมอื่น ๆ และสร้างรายได้เข้าสู่ประเทศ” นายชัย กล่าว
รัฐบาลไทย-ข่าวทำเนียบรัฐบาล-​นายกฯ ตรวจเยี่ยมพื้นที่จัดงานมหกรรมพืชสวนโลกนครราชสีมา พ.ศ. 2572 ชู จ.นครราชสีมาให้เป็นศูนย์กลางด้านนวัตกรรม และความยั่งยืนในอุตสาหกรรมพืชสวน สู่เมืองต้นแบบด้านนวัตกรรมสีเขียว
วันอาทิตย์ที่ 24 มีนาคม 2567
24/03/2567
​นายกฯ ตรวจเยี่ยมพื้นที่จัดงานมหกรรมพืชสวนโลกนครราชสีมา พ.ศ. 2572 ชู จ.นครราชสีมาให้เป็นศูนย์กลางด้านนวัตกรรม และความยั่งยืนในอุตสาหกรรมพืชสวน สู่เมืองต้นแบบด้านนวัตกรรมสีเขียว
​นายกฯ ตรวจเยี่ยมพื้นที่จัดงานมหกรรมพืชสวนโลกนครราชสีมา พ.ศ. 2572 ชู จ.นครราชสีมาให้เป็นศูนย์กลางด้านนวัตกรรม และความยั่งยืนในอุตสาหกรรมพืชสวน สู่เมืองต้นแบบด้านนวัตกรรมสีเขียว
วันนี้ (24 มีนาคม 2567) เวลา 10.30 น. ณ บริเวณพื้นที่โคกหนองรังกา อ.คง จ.นครราชสีมา นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจเยี่ยมพื้นที่จัดงานมหกรรมพืชสวนโลก นครราชสีมา 2572 (Korat Expo 2029) พร้อมด้วย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นางมนพร เจริญศรี รัฐมนตรีช่วยว่าการกระทรวงคมนาคม ร่วมการตรวจเยี่ยม โดยมีนายสยาม ศิริมงคล ผู้ว่าราชการจังหวัดนครราชสีมา หัวหน้าส่วนราชการ และประชาชนในพื้นที่ประมาณ 700 คน มารอต้อนรับ
นางสาวเกณิกา กล่าวว่า ภายหลังการรับฟังบรรยาย นายกรัฐมนตรีกล่าวกับพี่น้องประชาชนชาว อ.คง ว่า มีความยินดีที่ได้มาเยี่ยมพี่น้องชาว จ.นครราชสีมาอีกครั้งหนึ่ง หลังจากที่คราวที่แล้ว ที่มาก่อนการเลือกตั้งแค่อาทิตย์เดียว ดีใจที่ได้มาอีกครั้งหนึ่ง ซึ่งจัดการจัดงานมหกรรมพืชสวนโลก พ.ศ. 2572 เป็นเรื่องที่สําคัญและเป็นการสนับสนุนเรื่องของการท่องเที่ยว ซึ่งเป็นเรื่องที่ดีและจะดูเรื่องความเหมาะสมเรื่องสถานที่ตั้งอีกครั้งหนึ่ง
ทั้งนี้ จากผลการประชุมสามัญใหญ่ สมาคมพืชสวนระหว่างประเทศ (The International Association of Horticultural Producers – AIPH) ณ ประเทศกาตาร์ มีมติให้ประเทศไทยเป็นเจ้าภาพจัดงานมหกรรมพืชสวนโลก International Horticultural Expo) หรือ งานมหกรรมพืชสวนโลกนครราชสีมา พ.ศ. 2572 (โคราช เอ็กซ์โป 2029) ระหว่างวันที่ 10 พ.ย. 72 - 28 ก.พ. 73 บนพื้นที่สาธารณประโยชน์โคกหนองรังกา ต.เทพาลัย อ.คง จ.นครราชสีมา บนเนื้อที่ 678 ไร่ แบ่งเป็นพื้นที่จัดแสดง 523 ไร่ เป็นงานมหกรรมพืชสวนโลกขนาดใหญ่ที่สุด ระดับ A1 หรือ World Horticultural Exhibition ภายใต้แนวคิด “ธรรมชาติและพรรณพืชเขียวขจี อนาคตแห่งโลกสีเขียว” (Nature & Greenery: Envisioning the Green Future) ที่สะท้อนความมหัศจรรย์ทางธรรมชาติ ความหลากหลายทางวัฒนธรรม และความเชี่ยวชาญด้านเทคโนโลยีพืชสวนและการเกษตรที่ยั่งยืนของประเทศไทย ซึ่งการได้รับสิทธิ์เป็นเจ้าภาพจัดงานระดับโลกครั้งนี้ จะช่วยยกระดับจังหวัดนครราชสีมาให้เป็นศูนย์กลางด้านนวัตกรรมและความยั่งยืนในอุตสาหกรรมพืชสวนสู่เมืองต้นแบบด้านนวัตกรรมสีเขียว
“งานโคราช เอ็กซ์โป 2029 หรืองานมหกรรมพืชสวนโลกนครราชสีมา พ.ศ. 2572 ถือเป็นงานมหกรรมระดับโลก ประเภท A1 คาดว่าจะมีผู้เข้าร่วมชมงานจํานวน 2.6-4 ล้านคน สามารถสร้างรายได้ทางเศรษฐกิจของประเทศได้อย่างดี” นางสาวเกณิกา กล่าว
รัฐบาลไทย-ข่าวทำเนียบรัฐบาล-รมช. ไชยา ติดตามนายกรัฐมนตรี ลงพื้นที่ตรวจเยี่ยมจุดจัดงานมหกรรมพืชสวนโลกนครราชสีมา 2572
วันอาทิตย์ที่ 24 มีนาคม 2567
รมช. ไชยา ติดตามนายกรัฐมนตรี ลงพื้นที่ตรวจเยี่ยมจุดจัดงานมหกรรมพืชสวนโลกนครราชสีมา 2572
รมช. ไชยา ติดตามนายกรัฐมนตรี ลงพื้นที่ตรวจเยี่ยมจุดจัดงานมหกรรมพืชสวนโลกนครราชสีมา 2572 คาดการณ์นักท่องเที่ยวเข้าชมงานกว่า 2.06 ล้านคน
นายเศรษฐา ทวีสิน นายกรัฐมนตรี ลงพื้นที่ตรวจเยี่ยมพื้นที่จัดงานมหกรรมพืชสวนโลกนครราชสีมา พ.ศ. 2572 โดยมี   นายไชยา พรหมา รัฐมนตรีช่วยว่าการกระทรวงเกษตรและสหกรณ์  ผู้บริหารสังกัดกระทรวงเกษตรฯ นายสยาม ศิริมงคล ผู้ว่าราชการจังหวัดนครราชสีมา หน่วยงาน และประชาชนในพื้นที่ ประมาณ 700 ราย รอต้อนรับ ณ บริเวณพื้นที่โคกหนองรังกา อําเภอคง จังหวัดนครราชสีมา
นายกฯ เศรษฐา กล่าวว่า การจัดงานมหกรรมพืชสวนโลก พ.ศ. 2572 เป็นเรื่องสําคัญที่จะช่วยสนับสนุนการท่องเที่ยวของนครราชสีมาและจังหวัดข้างเคียง ซึ่งหลังจากได้รับฟังรายงานคาดว่าจะมีนักท่องเที่ยวเข้าชมงานมากว่า 2.6 ล้านคน รวมถึงเน้นย้ําให้ทุกภาคส่วนบริหารจัดการงบประมาณให้มีประสิทธิภาพสูงสุด
ทั้งนี้ งานมหกรรมพืชสวนโลกนครราชสีมา พ.ศ. 2572 (Korat Expo 2029) กําหนดจัดงานระหว่างวันที่ 10 พฤศจิกายน 2572 - 28 กุมภาพันธ์ 2573  บนพื้นที่สาธารณประโยชน์โคกหนองรังกา ตําบลเทพาลัย อําเภอคง จังหวัดนครราชสีมา บนพื้นที่ขนาด 678 ไร่ แบ่งเป็นพื้นที่จัดแสดง 523 ไร่ โดยจัดภายใต้แนวคิด “ธรรมชาติและพรรณพืชเขียวขจี อนาคตแห่งโลกสีเขียว” (Nature & Greenery: Envisioning the Green Future) ที่สะท้อนความมหัศจรรย์ทางธรรมชาติ ความหลากหลายทางวัฒนธรรม และความเชี่ยวชาญด้านเทคโนโลยีพืชสวนและการเกษตรที่ยั่งยืนของประเทศไทย
หลังจากนั้น นายกฯ เศรษฐา และ รมช. ไชยา เดินทางไปตรวจเยี่ยมโครงการส่งน้ําและบํารุงรักษาทุ่งสัมฤทธิ์ ตําบลในเมือง อําเภอพิมาย จังหวัดนครราชสีมา เพื่อมาให้กําลังใจพี่น้องประชาชนในพื้นที่ และดูระดับน้ําบริเวณเขื่อน ซึ่งเป็นแหล่งน้ําสําหรับทําเกษตรกรรมเป็นส่วนใหญิ่จึงต้องวางแผนพัฒนาไม่ให้เกิดน้ําท่วม หรือน้ําแล้ง ให้ประชาชนมีใช้อุปโภค-บริโภคและสามารถทําการเกษตรได้อย่างต่อเนื่อง
รัฐบาลไทย-ข่าวทำเนียบรัฐบาล-ผู้ตรวจราชการฯ วีระกิตติ์ ลงพื้นที่นครพนมเยี่ยมชมการดำเนินงานโรงงานการยางแห่งประเทศไทย พร้อมถ่ายทอดนโยบายและรับฟังข้อคิดเห็นและข้อเสนอแนะจากภาครัฐและเอกชนในพื้นที่
วันเสาร์ที่ 23 มีนาคม 2567
23/03/2567
ผู้ตรวจราชการฯ วีระกิตติ์ ลงพื้นที่นครพนมเยี่ยมชมการดําเนินงานโรงงานการยางแห่งประเทศไทย พร้อมถ่ายทอดนโยบายและรับฟังข้อคิดเห็นและข้อเสนอแนะจากภาครัฐและเอกชนในพื้นที่
ผู้ตรวจราชการฯ วีระกิตติ์ ลงพื้นที่นครพนมเยี่ยมชมการดําเนินงานโรงงานการยางแห่งประเทศไทย พร้อมถ่ายทอดนโยบายและรับฟังข้อคิดเห็นและข้อเสนอแนะจากภาครัฐและเอกชนในพื้นที่
วันที่ 20 มีนาคม 2567 เวลา 09.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรมพร้อมด้วยนายชาญชัย อนุสรณ์ อุตสาหกรรมจังหวัดนครพนมและเจ้าหน้าที่ลงพื้นที่เยี่ยมชม โรงงานการยางแห่งประเทศไทย กองจัดการโรงงาน 6 ตําบลพนอม อําเภอท่าอุเทน จังหวัดนครพนม ผู้ประกอบการผลิตยางแท่ง STR20, ยางเครปบางสีน้ําตาลเกรด, ยางผสมสารเคมี ซึ่งได้รับรองมาตรฐานมากมายอาทิเช่น ISO 9001, ISO 14001, ระบบการจัดการความยั่งยืน (Eco Vadis), ระบบการจัดการป่าไม้อย่างยั่งยืน (FSC), Green Industry ระดับที่ 2 และมาตรฐานคาร์บอนของผลิตภัณฑ์ (Carbon footprints of products) โดยผลิตภัณฑ์ยางแท่ง STR20 1 กิโลกรัม มีการปล่อยก๊าซเรือนกระจกจํานวน 460 กรัมคาร์บอนไดออกไซด์เทียบเท่า
ต่อมาในเวลา 13.30 น. ผู้ตรวจราชการฯ วีระกิตติ์ ถ่ายทอดนโยบายของกระทรวงอุตสาหกรรมและรับฟังข้อคิดเห็นและข้อเสนอแนะจากภาครัฐและภาคเอกชน ณ สํานักงานอุตสาหกรรมจังหวัดนครพนม โดยมี นายชาญชัย อนุสรณ์ อุตสาหกรรมจังหวัดนครพนม พร้อมด้วยตัวแทนจากหน่วยงานต่างๆ ได้แก่ สภาอุตสาหกรรมจังหวัดนครพนม หอการค้าจังหวัดนครพนม ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขานครพนม บริษัท ไบโอกรีน เอนเนอร์ยี 4 จํากัด โรงงานการยางแห่งประเทศไทย กองจัดการโรงงาน 6 บริษัท โตโยต้านครพนม จํากัด บริษัท โฟร์คอน (2023) จํากัด, และ บริษัท กิมซุนไอซ์ นครพนม จํากัด เข้าร่วมการรับฟังฯ ทั้งนี้ได้ให้ภาคเอกชนประกอบกิจการที่คํานึงถึงสิ่งแวดล้อมเพื่อให้สถานประกอบการ ชุมชน และสังคมอยู่ร่วมกันอย่างเป็นมิตร และสอดคล้องกับกติกาสากล ดูแลรักษาสิ่งแวดล้อมมุ่งสูอุตสาหกรรมสีเขียวและความเป็นกลางทางคาร์บอน ซึ่งสอดคล้องกับนโยบาย MIND ของกระทรวงอุตสาหกรรมที่สนับสนุน "อุตสาหกรรมเศรษฐกิจ" ที่ "เติบโตอย่างยั่งยืนคู่ชุมชน"
รัฐบาลไทย-ข่าวทำเนียบรัฐบาล-ข่าวดี ! ของหญิงไทย กรมการจัดหางาน รับสมัครผู้ฝึกงานในประเทศญี่ปุ่นผ่านองค์กร IM JAPAN ครั้งที่ 5 ครบ 3 ปี รับเงินเพิ่ม 1.4 แสนบาท
วันเสาร์ที่ 23 มีนาคม 2567
23/03/2567
ข่าวดี ! ของหญิงไทย กรมการจัดหางาน รับสมัครผู้ฝึกงานในประเทศญี่ปุ่นผ่านองค์กร IM JAPAN ครั้งที่ 5 ครบ 3 ปี รับเงินเพิ่ม 1.4 แสนบาท
​กรมการจัดหางาน รับสมัครผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2567 ครั้งที่ 5 เพศหญิง 50 คน ระหว่างวันที่ 1 - 3 เม.ย. 67 ยื่นใบสมัครทางออนไลน์ ฟรี !
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางาน ประกาศรับสมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2567 ครั้งที่ 5 (เพศหญิง) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรมการผลิตและงานบริการ จํานวน 50 อาทิ งานหล่อกลึงโลหะ งานพ่นสี งานปั๊มขึ้นรูปโลหะ งานหล่อพลาสติก งานทําขนมปัง และงานบริการ เป็นต้น ระหว่างวันที่ 1 - 3 เมษายน 2567 ไม่เว้นวันหยุดราชการ ฟรีค่าตั๋วเครื่องบินไป-กลับ เมื่อฝึกปฏิบัติงานครบ 3 ปี โดยผู้ผ่านการคัดเลือก เดือนแรกจะได้รับเบี้ยเลี้ยง 80,000 เยน หรือประมาณ 19,115 บาท ฟรี ค่าที่พัก ค่าน้ํา ค่าไฟ เดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่นกําหนด เมื่อสําเร็จการฝึกปฏิบัติครบ 3 ปี จะได้รับประกาศนียบัตรรับรองการฝึกงานทางเทคนิค และเงินสนับสนุนการประกอบอาชีพจํานวน 600,000 เยน หรือประมาณ 143,304 บาท (อัตราแลกเปลี่ยน ณ วันที่ 21 มีนาคม 2567) เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย โดยผู้ที่สนใจสามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์ การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน และศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
นายสมชายฯ กล่าวว่า คุณสมบัติเบื้องต้นของการรับสมัครในครั้งนี้จะต้องเป็นเพศหญิง อายุ 20 - 30 ปี จบการศึกษาระดับมัธยมศึกษาปีที่ 6 ประกาศนียบัตรวิชาชีพ (ปวช.) หรือประกาศนียบัตรวิชาชีพชั้นสูง (ปวส.) ไม่จํากัดสาขาวิชา สูงไม่ต่ํากว่า 150 เซนติเมตร สุขภาพแข็งแรงสมบูรณ์ ไม่มีรอยสักบนร่างกาย ไม่มีประวัติอาชญากรรม ไม่เคยทํางานหรือเข้าเมืองหรือพํานักโดยผิดกฎหมายหรือต้องห้ามเข้าญี่ปุ่น เป็นต้น สําหรับการสอบคัดเลือกจะใช้วิธีการทดสอบสมรรถภาพร่างกาย และสอบข้อเขียนภาษาญี่ปุ่น ณ ศูนย์สอบจังหวัดกรุงเทพมหานคร โดยจะประกาศรายชื่อผู้มีสิทธิสอบ ภายในวันที่ 11 เมษายน 2567 ทางเว็บไซต์ของกรมการจัดหางาน doe.go.th/prd หรือเว็บไซต์กองบริหารแรงงานไทยไปต่างประเทศ doe.go.th/overseas และ facebook: IMthailand
ทั้งนี้ ผู้ที่ประสงค์จะสมัครคัดเลือกผู้ฝึกงานเทคนิคในประเทศญี่ปุ่นกับกรมการจัดหางาน สามารถสอบถามรายละเอียดเพิ่มเติม ได้ที่กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือสายด่วนกรมการจัดหางาน โทร. 1694 หรือสายด่วนกระทรวงแรงงาน โทร. 1506 กด 2 กรมการจัดหางาน